《伋再和史君前诗末章闻已再乞宫祠伋居在远郊》
宋代·谢伋

追锋未下玺书催，鼎味调和欠尔梅。
太守印章常懒佩，神仙官府要同陪。
赤城霞起楼居见，紫逻云深吏引来。
岂羡蓬莱新日月，莫教寓士奉离杯。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。